ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
12 ก.ย. 2559

สรุปตลาดภาคเช้า 
ตลาดภาคเช้าปิดปรับตัวลดลง 17.17 จุด (-1.19%) ในทิศทางเดียวกันกับตลาดรอบบ้าน โดยความกังวลต่อการขึ้นดอกเบี้ย FED กลับมาสูงขึ้นอีกครั้งหลังการแถลงของประธานสาขาของ FED ในช่วงวันหยุดสุดสัปดาห์ ประกอบกับราคาน้ำมันดิบปรับตัวลดลงกดดันหุ้นกลุ่มพลังงาน -1.85% ด้านปริมาณการซื้อขายอยู่ในระดับปานกลางที่ 2.6 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายอยู่ในแดนลบ เรามองการหลุดแนวรับ 1,438 จุด จะเร่งความกังวลของนักลงทุนในตลาด โดยแนวรับทางเทคนิคถัดไปจะอยู่ที่ 1,380 จุด แนะนำเก็งกำไรกลุ่มส่งออก รับค่าเงินบาทที่อ่อนค่าที่ 34.85 บาท/ดอลลาร์สหรัฐ โดยแนะนำให้ตั้งจุด Stop loss เร็วกว่าภาวะปกติ ตามความผันผวนในตลาดทุนโลกที่เพิ่มขึ้น และปัจจัยภายในประเทศที่ยังกดดันตลาดไทย
 
วิเคราะห์ทางเทคนิค
JMART  
ราคาปิด 10.80 บาท
แนวรับ 10.70 บาท  
แนวต้าน 11.50 บาท
แนว cut หากราคาหุ้นมีโอกาสหลุด 10.40 บาท
กราฟ JMART อ่อนตัวลงจะเข้าใกล้เขต Oversold ขณะที่แท่งเทียนเด้งตัวเต็มแท่ง สร้างรูปแบบคล้ายค้อนกลับหัว  บ่งบอกการฟื้นตัวในระยะต่อมา และมีโอกาสทดสอบแนว 11.50 บาท หากถึงตรงนี้จะยืนยันการ bottom out  แนะนำซื้อเก็งกำไร
 
เด็กแนว
EE  ปลดแคชบาร๊านซ์มาในจังหวะตลาดที่กำลังผันผวนหนัก แต่ก็ยังสามารถประคองตัวเขียวอ่อนๆ ได้ แบบนี้เรียกว่าสงครามอาจสร้างวีระบุรุษ เพราะหุ้นอะไรที่เขียวสวนตลาดหุ้นตัวนั้นจะได้รับความสนใจ ที่เด็กแนวหยิบขึ้นมาแนะนำ ไม่ใช่ว่าหุ้นหลุด cash แต่เป็นเพราะตามกำหนดการแล้ว EE จะเริ่มจ่ายไฟ โรงไฟฟ้าไอน้ำเฟสแรกในเดือนกันยายนนี้ หลังจากที่เลื่อนมา 2 ครั้งโดยก่อสร้างไป 95% ตั้งแต่กลางปี แต่ทำการ test run จนมั่นใจว่าพร้อมจึงทำการจ่ายไฟ  ส่วนเฟส 2 นั้นจะเริ่มจ่ายไฟในเดือนตุลาคม รวมกัน 240 MW หลังจากที่ทำการขายไฟได้แล้วพื้นฐานบริษัทจะเปลี่ยนไป เพราะจะสามารถรับรู้กำไรสุทธิในอัตรา 40% ตามสัดส่วนเงินลงทุนหรือนับเป็นกำไรสุทธิเข้างบการเงินปีละราว 280 ล้านบาทระยะยาว ซึ่งหากประเมินเพียงค่า PE  15 เท่าราคาที่เหมาะสมของ EE จะได้ไม่น้อยกว่า 1.5 บาท หรือ upside 50% กันเลยทีเดียว   
นอกจากนี้ยังไม่นับโรงไฟฟ้าแห่งอื่นที่บริษัทกำลังรุกคืบเจรจาต่อไป และหลังจากนี้น่าจะผันตัวเองเข้าสู่ Sector ของโรงไฟฟ้าพลังงานทางเลือกเต็มตัวกันซะที กราฟ EE ลงมาสู่แนว support ในทุกเครื่องมือ และเป็นแนวการเด้งตัวมาแล้วหลายครั้ง โดยคาดว่าจะเกิด rebound ไปยังแนวต้าน 1.15 บาท แนะนำซื้อ